Document ID: 32001D0118

Odločba Komisije
z dne 16. januarja 2001
o spremembi Odločbe 2000/532/ES glede seznama odpadkov
(notificirana pod dokumentarno številko K(2001) 108)
(Besedilo velja za EGP)
(2001/118/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 75/442/EGS z dne 15. julija 1975 o odpadkih [1], kakor je bila nazadnje spremenjena z Odločbo Komisije 96/350/ES [2], in zlasti člena 1(a) Direktive,
ob upoštevanju Direktive Sveta 91/689/EGS z dne 12. decembra 1991 o nevarnih odpadkih [3], kakor je bila spremenjena z Direktivo 94/31/ES [4], in zlasti druge alinee člena 1(4) Direktive,
ob upoštevanju naslednjega:
(1) Odločbo Komisije 2000/532/ES z dne 3. maja 2000, ki nadomešča Odločbo 94/3/ES o oblikovanju seznama odpadkov na podlagi člena 1(a) Direktive Sveta 75/442/EGS o odpadkih in Odločbo Sveta 94/904/ES o oblikovanju seznama nevarnih odpadkov na podlagi člena 1(4) Direktive Sveta 91/689/EGS o nevarnih odpadkih [5], je treba spremeniti na podlagi priglasitev držav članic v skladu z drugo alineo člena 1(4) Direktive 91/689/EGS.
(2) Ukrepi, predvideni s to odločbo, so v skladu z mnenjem odbora, ustanovljenega s členom 18 Direktive 75/442/EGS -
SPREJELA NASLEDNJO ODLOČBO:
Člen 1
Odločba 2000/532/ES se spremeni, kakor sledi:
1. Člen 2 se nadomesti z naslednjim:
"Člen 2
Za odpadke, razvrščene med nevarne odpadke velja, da imajo eno ali več lastnosti, navedenih v Prilogi III k Direktivi 91/689/EGS, in glede H3 do H8, H10 [6] in H11 navedene Priloge, eno ali več od naslednjih lastnosti:
- plamenišče pri ≤ 55 °C,
- ena ali več snovi je uvrščenih [7] kot zelo strupenih pri skupni koncentraciji ≥ 0,1 %,
- ena ali več snovi je uvrščenih kot strupenih pri skupni koncentraciji ≥ 3 %,
- ena ali več snovi je uvrščenih kot škodljivih pri skupni koncentraciji ≥ 25 %,
- ena ali več jedkih snovi z oznako R35 pri skupni koncentraciji ≥ 1 %,
- ena ali več jedkih snovi z oznako R34 pri skupni koncentraciji ≥ 5 %,
- ena ali več dražljivih snovi z oznako R41 pri skupni koncentraciji ≥ 10 %,
- ena ali več dražljivih snovi z oznako R36, R37, R38 pri skupni koncentraciji ≥ 20 %,
- ena snov je uvrščena med rakotvorne snovi 1. ali 2. kategorije pri koncentraciji ≥ 0,1 %,
- ena snov je uvrščena med rakotvorne 3. kategorije pri koncentraciji ≥ 1 %,
- ena snov je uvrščena v 1. ali 2. kategorijo strupenosti za razmnoževanje in je uvrščena kot R60, R61 pri koncentraciji ≥ 0,5 %,
- ena snov je uvrščena v 3. kategorijo je strupena za razmnoževanje z oznako R62, R63 pri koncentraciji ≥ 5 %,
- ena mutagena snov je uvrščena v 1. ali 2. kategorijo z oznako R46 pri koncentraciji ≥ 0,1 %,
- ena mutagena snov je uvrščena v 3. kategorijo z oznako R40 pri koncentraciji ≥ 1 %."
2. Priloga se nadomesti z besedilom v Prilogi k tej odločbi.
Člen 2
Ta odločba se uporablja od 1. januarja 2002.
Člen 3
Ta odločba je naslovljena na države članice.
V Bruslju, 16. januarja 2001

Labels: 12
20